काभ्रेपलाञ्चोकको पनौती नगरपालिका–११ लड्कु खोला र रोशी खोलाबीचमा रहेको लड्केश्वर गुफामा रहेको प्वालबाट सोमबार निस्केरने प्रयास गर्दै महिला । एउटा प्वालबाट प्रवेश गरेर अर्को प्वालबाट निस्केमा धर्मात्मा हुने र निस्कन नसके पापी हुने जनविश्वास छ । तस्वीर : रासस
आर्थिक समृद्धि र दिगो विकासको लागि भूविज्ञान भन्ने नाराका साथ नेपाल भौगर्भिक समाजको आयोजनामा सोमबारदेखि तीनदिने अन्तर्राष्ट्रिय स्तरको नेपाल भौगर्भिक सम्मेलनमा मन्तव्य व्यक्त गर्नुहुँदै उपराष्ट्रपति नन्दबहादुर पुन । तस्वीर: रासस ।
धनगढी उपमहानगरपालिका–१३ राजपुरस्थित सडकमा रहेका छाडा पशु चौपाया । छाडा पशु चौपाया सडकमा हिँडडुल गर्ने गरेका कारण यातायाताका साधन आवतजावतमा समस्या भएको छ । तस्वीर: रासस
नुवाकोटको विदुर नगरपालिका–५ देवीघाटस्थित जालपादेवी मन्दिरमा हरिबोधनी एकदशी पर्वको अवसरमा गए रातभर जाग्राम बसेका भक्तजन सोमबार बिहान मन्दिरमा पूजा–आराधना गर्दै । तस्वीर: रासस